Karamarko: HDZ nije lopovska stranka, ona je stvorila državu

Nismo odgovorni i žalit ćemo se na presudu. Nećemo nikad prihvatiti kolektivnu odgovornost, kaže Karamarko nakon što je HDZ proglašen krivim za korupciju

<p><span style="background-color: rgb(255, 255, 255);">Nevoljko komentiram nepravomoćne presude jer ja <b>kao čovjek koji se cijeli radni vijek borio protiv kriminala, moram reći da je doista presuda presedan</b> ne samo u Hrvatskoj nego u europskoj praksi. Govorim o presudi o odgovornosti HDZ-a, <b>nismo odgovorni i žalit ćemo se na presudu</b>. Nećemo nikad prihvatiti kolektivnu odgovornost - rekao je <b>Karamarko nakon što je HDZ proglašen krivim za korupciju u slučaju Fimi Media</b>. Dodao je kako su </span><span style="background-color: rgb(255, 255, 255);">članovi stranke pošteni ljudi. </span><br/></p><p>- Ne možemo stranku proglašavati <b>lopovskom</b>. <span style="background-color: rgb(255, 255, 255);">Ovo je stranka koja je stvorila Hrvatsku državu - rekao je šef HDZ-a i </span><span style="background-color: rgb(255, 255, 255);"><b>pozvao članstvo na hrabrost, jedinstvo i snagu.</b></span></p><p>Stranka HDZ proglašena je <b>krivom</b> u slučaju <b>Fimi Media</b> zajedno s drugim optuženicima. <b>Sutkinja Ivana Čalić</b> odredila je da se stranci <b>oduzme imovinska korist od 24,2 milijuna kuna, te da mora platiti dodatnih pet milijuna kuna kazne</b>. </p><p><span style="background-color: rgb(255, 255, 255);">HDZ je prva politička stranka koja je proglašena krivom za korupciju. Presuda je za sada nepravomoćna.</span></p><p>Stranka je proglašena krivom i morat će u državni proračun uplatiti 17 milijuna kuna što je razlika do 24 milijuna kuna kolika je protupravno stečena imovinska korist. HDZ je ostvarenjem imovinske koristi odgovoran za kazneno djelo protiv službene dužnosti zloporabom ovlasti po Zakonu o odgovornosti za kaznena djela za pravne osobe.<br/></p><h3>Budin: Žalit ćemo se</h3><p><b>Odvjetnik HDZ Davorin Budin </b>je rekao kako nije zadovoljan ni presudom ni obrazloženjem kada se kaže da je Ivo Sanader odgovorna osoba u pravnoj osobi i tvrdi da je Sanader svoju poziciju koristio kao predsjednik Vlade, a ne kao predsjednik HDZ-a.</p><p>- Nije točno da je predsjedništvo stranke svoje ovlasti koristilo samo formalno. Ono je u potpunosti vodilo računa o materijalno-financijskom poslovanju - kaže Budin. Također je naglasio da će se na presudu žaliti. </p>